text: РЕГЛАМЕНТ ЗА ИЗПЪЛНЕНИЕ (ЕС) № 888/2014 НА КОМИСИЯТА
  от 14 август 2014 година
  относно забрана за въвеждането в Съюза на екземпляри от някои видове от дивата фауна и флора
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 338/97 на Съвета от 9 декември 1996 г. относно защитата на видовете от дивата фауна и флора чрез регулиране на търговията с тях (1), и по-специално член 4, параграф 6 от него,
  като има предвид, че:
  (1)
  Съгласно член 4, параграф 6 от Регламент (ЕО) № 338/97 Комисията може да наложи ограничения за въвеждането в Съюза на екземпляри от някои видове в съответствие с условията, определени в букви а)-г) от него. В член 71 от Регламент (ЕО) № 865/2006 на Комисията (2) бяха установени мерки за прилагането на подобни ограничения.
  (2)
  Списъкът на видовете, чието въвеждане в Съюза е забранено, бе последно установен с Регламент за изпълнение (ЕС) № 578/2013 на Комисията през юни 2013 г. (3)
  (3)
  Хърватия се присъедини към Съюза на 1 юли 2013 г. Поради това всички позовавания на тази държава членка следва да бъдат заличени от списъка на видовете, чието въвеждане в Съюза е забранено.
  (4)
  Въз основа на актуалната информация Групата за научен преглед констатира, че природозащитният статус на някои допълнителни видове, изброени в приложения А и Б към Регламент (ЕО) № 338/97, ще бъде сериозно застрашен, ако не бъде забранено тяхното въвеждане в Съюза от някои страни на произход. Поради това следва да се забрани въвеждането в Съюза на екземпляри от следните нови видове:
  -
  Loxodonta africana (ловни трофеи) от Камерун,
  -
  Manis tricuspis от Гвинея,
  -
  Balearica pavonina от Южен Судан,
  -
  Balearica regulorum от Руанда и Танзания,
  -
  Calumma tarzan от Мадагаскар,
  -
  Trioceros perreti и Trioceros serratus от Камерун,
  -
  Cordylus rhodesianus от Мозамбик,
  -
  Uroplatus sameiti от Мадагаскар,
  -
  Candoia carinata от Индонезия,
  -
  Python bivittatus от Китай,
  -
  Kinixys erosa от Демократична република Конго,
  -
  Pandinus imperator от Бенин (диви екземпляри) и Того (диви и отглеждани във ферма екземпляри).
  (5)
  Въз основа на най-актуалната налична информация Групата за научен преглед констатира също, че за екземпляри от следните видове вече не би следвало да се изисква забрана за въвеждане в Съюза:
  -
  Gopherus agassizii от Мексико,
  -
  Stigmochelys pardalis от Мозамбик (отглеждани във ферма екземпляри) и Замбия (отглеждани във ферма екземпляри и екземпляри с код F),
  -
  Ornithoptera urvillianus (диви и отглеждани във ферма екземпляри) от Соломоновите острови,
  -
  Nardostachys grandiflora от Непал.
  (6)
  Новите ограничения за въвеждане в Съюза, наложени с настоящия регламент, са съгласувани с всички държави, от които произхождат съответните видове.
  (7)
  На 16-ата конференция на страните по Конвенцията по международната търговия със застрашени видове от дивата фауна и флора (CITES) бяха приети промени в номенклатурата за животни (разделяне на видове и преименуване на родове), които следва да бъдат съответно отразени в законодателството на Съюза. Освен това видът Euphyllia picteti следва да бъде заличен, тъй като не е признат в стандартната номенклатура, приета на 16-ата конференция на страните.
  (8)
  Поради това списъкът на видовете, чието въвеждане в Съюза е забранено, следва да бъде актуализиран, и за повече яснота Регламент за изпълнение (ЕС) № 578/2013 следва да бъде заменен.
  (9)
  Бяха проведени консултации с Групата за научен преглед, създадена по силата на член 17 от Регламент (ЕО) № 338/97.
  (10)
  Мерките, предвидени в настоящия регламент, са в съответствие със становището на Комитета по търговия с дивата флора и фауна, създаден по силата на член 18 от Регламент (ЕО) № 338/97,
  ПРИЕ НАСТОЯЩИЯ РЕГЛАМЕНТ:
  Член 1
  Забранява се въвеждането в Съюза на екземпляри от видовете от дивата фауна и флора, изброени в приложението към настоящия регламент, от посочените в него страни на произход.
  Член 2
  Регламент за изпълнение (ЕС) № 578/2013 се отменя.
  Позоваванията на отменения регламент за изпълнение се считат за позовавания на настоящия регламент.
  Член 3
  Настоящият регламент влиза в сила на двадесетия ден след публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 14 август 2014 година.